Θαλασσόκοσμος

To Cretaquarium - Θαλασσόκοσμος επίσημα ξεκίνησε τη λειτουργία του το Δεκέμβριο του 2005, στη περιοχή των Γουρνών στην Κρήτη, Ελλάδα, 15 χλμ. ανατολικά της πόλης του Ηρακλείου. Σε μια τοποθεσία που αποτελεί ένα μοναδικό πάρκο έρευνας, εκπαίδευσης, πολιτισμού και αναψυχής το οποίο σκοπό έχει να προωθεί και να διαχέει την γνώση για το θαλάσσιο περιβάλλον.

To Cretaquarium - Θαλασσόκοσμος επινοήθηκε από τους υπαλλήλους του πρώην Ινστιτούτου Θαλάσσιας Βιολογίας Κρήτης, είναι δηλαδή δημιούργημα του Ελληνικού Κέντρου Θαλασσίων Ερευνών και έτσι υποστηρίζεται από τη γνώση την εξειδίκευση και την καινοτομία που οι Έλληνες Επιστήμονες του Υδάτινου περιβάλλοντος έχουν αναπτύξει τα τελευταία 20 χρόνια.

Μεγέθη και στοιχεία του ενυδρείου 
 10.000τ.μ. περιβάλλων χώρος
 10.000τ.μ. χώρος στάθμευσης -χώρος για 20 Λεωφορεία
 1.600τ.μ. εκθεσιακοί χώροι ενυδρείων
 2.600τ.μ. τεχνικοί χώροι (τα παρασκήνια)
 32 δεξαμενές με 50 σημεία παρατήρησης
 0,5 - 600 κ.μ. όγκος των δεξαμενών (1 εκατ. 600 χιλιάδες λίτρα θαλασσινού νερού)
 300τ.μ. διαφανή τοιχώματα
 2.000 θαλάσσιοι οργανισμοί
 Διάρκεια επίσκεψης - 1 ώρα
 Αίθουσα πολλαπλών χρήσεων (προβολής, σεμιναρίων κλπ) χωρητικότητας 150 ατόμων
 Εστιατόριο

Η κατασκευή του συγχρηματοδοτείται από την  Ευρωπαϊκή Τράπεζα Επενδύσεων και το Ελληνικό Δημόσιο.

Το Cretaquarium προσδοκεί να αποτελεί:

Ένα μέσο διάδοσης και εκλαΐκευσης της γνώσης και της καινοτομίας που παράγεται από το ΕΛΚΕΘΕ αλλά και από την παγκόσμια θαλάσσια έρευνα.
Ένα ενυδρείο όπου θα συνεχίζεται η έρευνα για τη συμπεριφορά και τη διαβίωση θαλάσσιων ειδών που μπορούν να προσαρμοστούν σε ελεγχόμενες συνθήκες, μια πρότυπη ερευνητική υποδομή που θα εξασφαλίζει άριστες προϋποθέσεις πρόσβασης σε ερευνητές και νέους επιστήμονες.
Ένα ενυδρείο που αναπαριστώντας τη θαλάσσια μεσογειακή ζωή με σύγχρονους τρόπους και μέσα θα προσφέρει ένα μοναδικό θέαμα που θα γοητεύει πάντα μικρούς και μεγάλους και θα πληροφορεί, θα επιμορφώνει και θα ευαισθητοποιεί το κοινό σχετικά με την ποικιλότητα των μεσογειακών ειδών και βιοτόπων.
Ένα ενυδρείο που θα αναδεικνύει τη διαχρονική σχέση του ανθρώπου με το θαλάσσιο μεσογειακό περιβάλλον και θα δημιουργεί ερεθίσματα και προβληματισμό σχετικά με την προστασία και τη βιώσιμη διαχείριση του θαλάσσιου μεσογειακού οικοσυστήματος.
Ένα ενυδρείο που θα αποκτά ταυτότητα που θα το διαφοροποιεί από άλλα ενυδρεία και θα το κάνει μοναδικό στις επιλογές προορισμού της Κρήτης.

Εκπαιδευτικά προγράμματα 
Το Cretaquarium επίσης πραγματοποιεί εκπαιδευτικά προγράμματα που απευθύνονται σε όλες τις τάξεις της Πρωτοβάθμιας και Δευτεροβάθμιας Εκπαίδευσης. Τα θέματα των προγραμμάτων εκπονούνται στους χώρους του ενυδρείου με την καθοδήγηση και επίβλεψη ειδικών επιστημόνων του Ενυδρείου και του Ελληνικού Κέντρου Θαλασσίων Ερευνών.
Το θεματικό περιεχόμενο του κάθε προγράμματος είναι προσαρμοσμένο στο επίπεδο της βαθμίδας των μαθητών που το επιλέγουν και έχει έντονο βιωματικό χαρακτήρα.
Επίσης, μέρος των προγραμμάτων γίνεται σε συνεργασία με το Ευρωπαϊκό Δίκτυο Αριστείας EUR-OCEANS, το οποίο και παρέχει μια σειρά εκδόσεων για θέματα θαλάσσιας επιστήμης και κλιματικής αλλαγής.

Επίσκεψη 
Το Cretaquarium είναι ανοικτό κάθε ημέρα κατά τη διάρκεια όλου του χρόνου καθώς και κατά τις αργίες.
Απρίλιος-Μάιος-Ιούνιος-Ιούλιος-Αύγουστος-Σεπτέμβριος-Οκτώβριος: Από 9:30 έως 19:00
-Νοέμβριος-Δεκέμβριος-Ιανουάριος-Φεβρουάριος-Μάρτιος-: Από 9:30 έως 17:00

Η γενική είσοδος είναι στα 6€ από Νοέμβριο έως Μάρτιο και 10€ από Απρίλιο έως Οκτώβριο.

Παραπομπές

Πηγές 

 ΕΛΚΕΘΕ (Ελληνικού Κέντρου Θαλασσίων Ερευνών). HCMR. HCMR.
 Cretaquarium (Ελληνικού Κέντρου Θαλασσίων Ερευνών). Cretaquarium. Cretaquarium.

Επιπλέον ανάγνωση 

 HCMR - Cretaquarium 
 Το Ενημερωτικό Φυλλάδιο του Cretaquarium από το Site του HCMR
 Ελληνικό Κέντρο Θαλασσίων Ερευνών

Πηγές λήμματος  
 HCMR - Cretaquarium 
 Το Ενημερωτικό Φυλλάδιο του Cretaquarium από το Site του HCMR
 Ελληνικό Κέντρο Θαλασσίων Ερευνών

Δείτε ακόμα 
 Ενυδρείο Ρόδου

Ενυδρεία στην Ελλάδα
Μουσεία στο Ηράκλειο